UREDBA KOMISIJE (ES) št. 1962/2006 
z dne 21. decembra 2006 
o uporabi člena 37 Akta o pristopu Bolgarije k Evropski uniji 
KOMISIJA EVROPSKIH SKUPNOSTI JE – 
ob upoštevanju Pogodbe o ustanovitvi Evropske skupnosti, ob upoštevanju Pogodbe o pristopu Bolgarije in Romunije k Evropski uniji ter zlasti člena 4(3) 
Pogodbe, 
ob upoštevanju Akta o pristopu Bolgarije in Romunije k Evropski uniji ter zlasti člena 37 Akta, ob upoštevanju naslednjega: (1) Člen 37 Akta o pristopu Bolgarije in Romunije Komisiji omogoča sprejetje ustreznih 
zaščitnih ukrepov, da se odpravi hujša nepravilnost v delovanju notranjega trga ali grozeča 
nevarnost take nepravilnosti, ki je posledica neizpolnjevanja zavez, ki jih je Bolgarija prevzela v okviru pristopnih pogajanj, glede vseh področnih politik Skupnosti, povezanih z gospodarskimi aktivnostmi s čezmejnim učinkom; nevarnost obstaja, da bo neizpolnjevanje zavez Bolgarije glede izpolnjevanja predpisov povzročilo hujšo nepravilnost na notranjem trgu za zračni promet. 
(2) Skupnost je na podlagi člena 80 Pogodbe ES sprejela skupno politiko zračnega prometa, v 
okvir katere spadajo pravila o vzpostavitvi notranjega trga za zagotavljanje storitev v zračnem prevozu
1 ter skupna pravila za vzpostavitev in ohranjanje visoke enotne stopnje 
varnosti civilnega letalstva v Evropi2. Oba svežnja pravil neposredno vplivata na ponudbo 
storitev v zračnem prevozu med državami članicami.  
(3) Bolgarija se je v okviru pristopnih pogajanj zavezala, da bo od dne svojega pristopa k 
Evropski uniji v celoti izvajala pravila Skupnosti na področju zračnega prometa. 
                                                 
1 UL  L  240, 24.8.1 992 , str. 1–7. Uredba Sveta (EG S) št.  2407/92 z dne 23. julija 1992 o licencira nju letal sk ih  
prevozniko v, Uredba Sveta  (EGS) št. 2408/92 z dne 23. julij a 1992 o d ostopu letals ki h prevozni kov Sk upno sti  
do letalski h prog znotraj Sku pnosti, U L L 240, 24 .8.1 992 , str. 8–14, in Uredba Sveta (E GS) št. 2409/9 z dne 
23. julija 1 992 o prevozninah i n tarifa h za zračni prevoz, U L L 240, 24. 8.1 992,  str. 15. 
2 UL L 240, 7.9.2 003 , str. 1–2 1, Uredba Evro pskega parla m en ta in Sve ta (ES) št. 1592/2002 z dne 15 . julij a  
2002 o skupn ih predpisih n a podr očju civilne ga letals tv a in u sta novit vi E vropske a gencije za var nost v  
letalst vu, spre me njena z Ure dbo (ES) št. 164 3/200 3, UL L 245, 29.9.2 003 , str. 7–9,  in Uredbo (ES) št. 1701/2 003 , UL L 243, 27. 9.20 03, str. 5 –5. L 408/8 SL Uradni list Evropske unije 30.12.2006
(4) Po podpisu Pogodbe o pristopu dne 25. aprila 2005 je pristojni organ za civilno letalstvo 
(CAA) Bolgarije od 16. do 20. maja 2005 obiskala Evropska agencija za varnost v letalstvu 
(EASA), da bi preverila zmogljivosti navedenega organa za izvajanje zahtev prava Skupnosti ter uporabo standardov Skupnih letalskih oblasti (JAA) na področju varnosti v letalstvu. Obisk je odkril znatne in trdovratne pomanjkljivosti v upravni zmogljivosti bolgarskega CAA za zagotavljanje potrebnega pregleda varnosti, da bi se lahko izvajale zahteve Skupnosti glede potrjevanja plovnosti in vzdrževanja zrakoplovov.  
(5) Glede na hude pomanjkljivosti, ki so jih ugotovile EASA in JAA, je bilo oktobra 2005 
zavrnjeno vzajemno priznavanje Bolgarije na pomembnih področjih varnosti v sistemu JAA.  
(6)  Korektivnih ukrepov, ki jih je bolgarski CAA predložil oktobra in novembra 2005 ter maja 
2006, EASA ni štela za zadovoljive, kar je ugotovila tudi Komisija.  
(7) Komisija je v svojem Sporočilu z dne 26. septembra 2006 o napredku Bolgarije in Romunije 
pri pripravah na članstvo v EU
3 potrdila, da je Bolgarija dodatno napredovala pri pripravah 
na članstvo, vendar je navedla tudi številna področja, na katerih je stanje še vedno zaskrbljujoče, med katera spada tudi varnost v letalstvu, in na katerih bo Komisija sprejela ustrezne ukrepe za zagotovitev pravilnega delovanja notranjega trga, razen če Bolgarija ne bo sprejela potrebnih korektivnih ukrepov. 
(8) Sporočilo Komisije je Bolgarijo pozvalo, da mora predložiti korektivni akcijski načrt in ga 
izvesti v strogo določenem časovnem načrtu v tesnem sodelovanju in pod vodstvom EASA, da bi odpravila vse pomanjkljivosti glede varnosti ter se tako uskladila z ustreznimi varnostnimi pravili Skupnosti na področju letalstva. Poročilo je napovedalo, da bo EASA pred pristopom Bolgarije preverila izvajanje tega načrta v obliki ponovnega pregleda. Sporočilo Komisije je ugotovilo, da če Bolgarija ne bo sprejela potrebnih ukrepov za odpravo pomanjkljivosti, bo s tem tvegala, da ji Komisija na lastno pobudo ali na zahtevo držav članic omeji dostop do notranjega letalskega trga; in da bodo poleg tega registrirana bolgarska letala, ki ne izpolnjujejo varnostnih pravil civilnega letalstva EU, lahko predmet ustreznih zaščitnih ukrepov.  
(9) Glede na Sporočilo Komisije se je od EASA zahtevalo, da opravi inšpekcijski pregled 
bolgarskega CAA. Ta inšpekcijski pregled je potekal od 27. novembra do 1. decembra 2006; njegov namen je bil oceniti, ali je pristojni organ za civilno letalstvo Bolgarije pripravljen na izvajanje skupnih pravil na področju letalske varnosti, ki začnejo v Bolgariji veljati s 1. januarjem 2007, ter oceniti napredek pri izvajanju korektivnih ukrepov, ki jih je navedeni organ predložil po prvem obisku EASA, da bi se odpravile pomanjkljivosti, ugotovljene med navedenim obiskom. 
(10) Poročilo o tem inšpekcijskem pregledu, ki ga je pripravila EASA, potrjuje predhodno 
dokazane pomanjkljivosti v upravni zmogljivosti bolgarskega CAA za zagotavljanje potrebnega pregleda varnosti, da bi se lahko izvajale zahteve Skupnosti glede potrjevanja plovnosti in vzdrževanja zrakoplovov, ter zaključuje, da bolgarski CAA ne bo mogel 
                                                
 
3 Sporočilo Komisije COM(2006) 54 9, 2 6. september 2006. 30.12.2006 SL Uradni list Evropske unije L 408/9
zagotoviti skladnosti z Uredbo št. 1592/2002 ter njenimi izvedbenimi določbami iz uredb 
Komisije 1702/20034 in 2042/20035 na dan začetka veljavnosti Akta o pristopu. 
(11) Zaradi neizpolnjevanja zavez Bolgarije glede zagotavljanja skladnosti z Uredbo (ES) št. 
1592/2002 in njenih izvedbenih pravil na dan začetka veljavnosti Akta o pristopu, je treba določiti, da certifikati, ki jih je izdal bolgarski CAA, niso upravičeni do vzajemnega priznavanja iz členov 8 in 57 Uredbe (ES) št. 1592/2002. 
(12) Neizpolnjevanje zavez Bolgarije glede zagotavljanja skladnosti z Uredbo (ES) št. 1592/2002 
in njenih izvedbenih pravil na dan začetka veljavnosti Akta o pristopu lahko privede do izkrivljanja konkurence med prevozniki, ki so jim licenco izdale druge države članice, ter prevozniki, ki jim je licenco izdala Bolgarija, če bi bil slednjim zagotovljen neomejen dostop na notranji trg Skupnosti. Izkrivljanje konkurence bi lahko bilo zlasti posledica dejstva, da bi bil letalskim prevoznikom, ki jim je licenco izdal bolgarski CAA, zagotovljen neomejen dostop do prog znotraj Skupnosti, ne da bi izpolnjevali zahteve pravil o vzpostavitvi notranjega trga za zagotavljanje storitev v zračnem prevozu, predvsem zahtev glede varnosti, medtem ko bi za njihove konkurente takšne zahteve še naprej veljale. Poleg tega bi zagotovitev takšnega dostopa za letalske prevoznike, ki jim je licenco izdal bolgarski CAA, lahko privedla do razširitve dejavnosti, ki jih trenutno opravljajo navedeni prevozniki, v druge države članice, iz njih ali med njimi, kar bi povzročilo dodatno ogrožanje varnosti.  
(13) Zaradi teh razlogov in da se prepreči povečanje takšnega tveganja je primerno določiti, da se 
prevozniki, ki so jim licenco izdali bolgarski organi, za namene Uredbe (EGS) št. 2408/92 ne štejejo za „prevoznike Skupnosti“.  
(14) Ta ukrep ne posega v morebitne nadaljnje ukrepe, ki jih bo morala Komisija sprejeti v 
skladu z Uredbo (ES) št. 2111/2005
6 –  
SPREJELA NASLEDNJO UREDBO: 
Člen 1 
Člena 8 in 57 Uredbe (ES) št. 1592/2002 se ne uporabljata za certifikate, ki jih je izdal pristojni organ Bolgarije.  
                                                
 
4 UL  L  243, 27.9.2 003 , str. 6–79, Uredba Komi sije (ES) št.  1702/20 03 z dne 24. septe m bra 2003 o d oločitvi 
izvedbeni h določb za certifici ranje zrakoplovov in  sorodni h proizvodov, delov i n naprav glede plovnos ti i n 
okoljske u streznos ti ter potrje vanje projektivni h i n proizvodnih  organ izacij, spre menjena z  Uredbo Komi sije št.  381/20 05, UL L 61, 8. 3.20 05, str. 3–3, in Uredb o Komis ije št. 706/2 006,  UL L 122, 9.5. 20 06, str- 16–1 6. 
5 UL L 315, 28. 11.2 003 , str. 1 –165,  Uredba K omi sije (ES) št. 2042/2 003 z dne 20. novembra 2003 o stalni 
plovnosti zra koplovov i n le ta lski h proizvodov, delov i n na prav ter o potrjevanju organi zacij in osebja, ki se 
uk varjajo s temi na loga m i, spre menjena z Uredbo Kom isije št. 707/20 06, UL L 122, 9. 5.2 006, str. 17– 18. 
6 UL L 344, 27. 12. 200 5, str. 15–2 2, Ured ba Evropskega parla men ta in S veta (ES) št. 2111/2 005  z dne 14.  
decembra 2005 o vzpostavi tvi  sezna m a Sk upno sti o letal s ki h prevozni ki h, za katere velja prepoved op ravljanja  
letov v Sk upnost i, i n i n for mir anju potni kov  v  zračne m  prom et u o ide ntiteti  letal ske ga pr evozni ka, ki opravlja let, ter razveljavitvi čle na 9 Di rektive 2004/36/ES.  L 408/10 SL Uradni list Evropske unije 30.12.2006
Člen 2 
Ne glede na člen 2(b) Uredbe (EGS) št. 2408/92 se letalski prevozniki z operativno licenco, ki jo je 
izdal pristojni organ Bolgarije, za namene navedene uredbe ne štejejo za „letalske prevoznike Skupnosti“.  
Člen 3 
Komisija vsaj enkrat vsakih dvanajst mesecev po začetku veljavnosti te uredbe na ustrezno utemeljeno zahtevo Bolgarije ali na lastno pobudo prouči, ali je nadaljnja uporaba te uredbe še vedno potrebna. 
Ta uredba začne veljati pod pogojem, da začne veljati Pogodba o pristopu Bolgarije in z dnem 
začetka njene veljavnosti.  
Ta uredba je v celoti zavezujoča in se neposredno uporablja v vseh državah članicah. 
V Bruslju, 21. decembra 2006 
 Za Komisijo 
 Jacques BARROT 
 Podpredsednik 30.12.2006 SL Uradni list Evropske unije L 408/11